47. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 9405 της 15/28 Ιουλ. 1987 (ΦΕΚ Β΄ 390) Καθορισμός στοιχείων Αξιολόγησης και τρόπου προσδιορισμού επιχορήγησης επενδύσεων του Νόμ.1262/82 που αφορούν αλιευτικές επιχειρήσεις για την προμήθεια καινουργών σκαφών εγχώριας κατασκευής υπερπόντιας αλιείας. Έχοντας υπόψη: 1.Τις διατάξεις του Νόμ. 1262/82 «Για την παροχή κινήτρων ενίσχυσης της Οικονομικής και Περιφερειακής Ανάπτυξης της Χώρας κ.λπ.» όπως τροποποιήθηκε και συμπληρώθηκε και ειδικότερα τις διατάξεις του άρθρ. 7. 2.Το άρθρ. 23 του Νόμ. 1558/85 (ΦΕΚ 137/26.7.1985, Τεύχος Α) «Κυβέρνηση και Κυβερνητικά Όργανα". 3.Την ΔΙΟΝΟΣΕ 935/26/6/87 (ΦΕΚ 343/Β/29/6/1987 απόφαση του Πρωθυπουργού και του Υπουργού Εθνικής Οικονομίας «Ανάθεση αρμοδιοτήτων στον Υφυπουργό Εθνικής Οικονομίας Θεόδωρο Καρατζά, αποφασίζουμε: Άρθρ.1.-1.Τα ιδιωτικοοικονομικού χαρακτήρα στοιχεία αξιολόγησης των επενδυτικών προγραμμάτων που αφορούν αλιευτικές επιχειρήσεις για την προμήθεια καινούργιων σκαφών εγχώριας κατασκευής υπερπόντιας αλιείας είναι τα εξής: α)Τα χαρακτηριστικά του φορέα της επένδυσης. β)Τα στοιχεία του κλάδου στον οποίο εντάσσεται η παραγωγική δραστηριότητα της προτεινόμενης επένδυσης και γ)Η βιωσιμότητα και οι προοπτικές της μονάδας που θα δημιουργηθεί ή της ήδη υφισταμένης στο βαθμό που επηρεάζεται από την προτεινόμενη επένδυση. 2.Στο περιεχόμενο των παραπάνω στοιχείων περιλαμβάνονται ιδίως τα ακόλουθο χαρακτηριστικά: α)Όσον αφορά το φορέα: η εμπειρία του, η κλίμακα που άσκησε τη δραστηριότητά του στο παρελθόν, η φερεγγυότητα, και η οικονομική του επιφάνεια ως προς τη δυνατότητα κάλυψης της ίδιας συμμετοχής. Για τις ήδη λειτουργούσες επιχειρήσεις περιλαμβάνονται επίσης τα οικονομικά τους αποτελέσματα στο πρόσφατο παρελθόν, καθώς επίσης και η παρούσα οικονομική τους κατάσταση. β)Όσον αφορά τα στοιχεία του κλάδου: Οι επικρατούσες συνθήκες προσφοράς και ζήτησης αλιευμάτων  στην  εσωτερική και διεθνή αγορά, οι μελ(Μετά τη σελ. 86,362) Σελ. 86,363 Τεύχος Ι-33 Σελ. 61 - 643 Κίνητρα Ιδιωτικών Επενδύσεων στην Περιφέρεια 13.Γ.β.46-47 λοντικές προοπτικές καθώς και η θέση του κλάδου στην οικονομία και οι επιπτώσεις σ’ αυτόν από την προγραμματιζόμενη επένδυση. γ)Όσον αφορά τη βιωσιμότητα και τις μελλοντικές προοπτικές: Η περιοχή που είναι εγκατεστημένη ή έχει την έδρα της η επιχείρηση, η σκοπιμότητα της επένδυσης, ο τεχνικός εξοπλισμός του σκάφους, η οργάνωση και οι επιπτώσεις στην παραγωγή οι πωλήσεις και τα οικονομικά αποτελέσματα της επιχειρηματικής δραστηριότητας, το χρηματοδοτικό σχήμα της επένδυσης, με έμφαση στο ποσοστό ίδιας συμμετοχής σε συνάλλαγμα και σε δραχμές, και η δυνατότητα της επιχείρησης να ανταποκρίνεται στις υποχρεώσεις της. Άρθρ.2.-1.Για τον καθορισμό του ύψους της επιχορήγησης των επενδύσεων που παρέχεται σύμφωνα με τις διατάξεις του Νόμ. 1262/82, όπως ισχύει, λαμβάνεται υπόψη το ποσοστό της ίδιας συμμετοχής του φορέα στο κόστος της επένδυσης σε συνάλλαγμα και σε δραχμές. 2.Υπολογισμός ποσοστού επιχορήγησης – επιδότησης.  Ο τύπος για τον υπολογισμό της επιχορήγησης (Ε) και επιδότησης-επιτοκίου του Νόμ. 1262/82 είναι ο εξής: Ε=ΜinE+0,225(ΙΣ-ΙΣΠΝ)+0,15(ΙΣΣ-ΙΣΠΝ)+δ όπου ΜinΕ= Το ελάχιστο ποσοστό επιχορήγησης της περιοχής που είναι εγκατεστημένη ή έχει την έδρα της η επιχείρηση. ΙΣ= Ποσοστό ίδιας Συμμετοχής του φορέα στην επένδυση. ΙΣΠΝ= Ποσοστό ίδιας Συμμετοχής προβλεπομένη από το Νόμο για κάθε περιοχή. ΙΣΣ= Ποσοστό ίδιας συμμετοχής σε Συνάλλαγμα του φορέα στην επένδυση. δ= Διορθωτικό ποσοστό μέχρι 15 ποσοστιαίες μονάδες, για τους ειδικούς φορείς, (άρθρ. 9 παρ. 5 και άρθρ. 17) ανάλογα με το ποσοστό συμμετοχής τους στην επιχείρηση. Παρατήρηση: Σε περίπτωση που (ΙΣΣ-ΙΣΠΝ)<0 λαμβάνεται ίσον με μηδέν. Άρθρ.3.-Η ισχύς της απόφασης αυτής αρχίζει από τη δημοσίευση της στην Εφημερίδα της Κυβερνήσεως. Σελ. 86,364 Τεύχος Ι-33 Σελ. 62 - 644 13.Γ.β.47 Κίνητρα Ιδιωτικών Επενδύσεων στην Περιφέρεια 